Sok a diák, kevés a terem a szegedi egyetemen
Két, összesen négyezer négyzetméteres új ingatlant lakhat be szeptembertõl a Szegedi Tudományegyetem. A szükségesnél mégis kevesebb nagyelõadó és szemináriumi terem áll az oktatás szolgálatában. Szegedre jellemzõ, bár kissé elnagyolt kép: harmincezer hallgató háromszáz épület között vándorol.
Városképi jelentõségû, mert Szeged összképéhez tartozik a szorgalmi idõszakban az egyik egyetemi épületbõl a másikba sietõ diák. A nagyelõadóknak és a szemináriumi termeknek, illetve laboroknak otthont adó oktatóépületek zöme a belvárosban található.
– Sokat javított a természettudományi kar gondjain, hogy elkészült az újszegedi biológiai épület két új szárnya. E tanszékek végre egy helyre költözhettek. Az Ady téri épületben így felszabadult területen a bölcsészekkel nagyjából fele-fele arányban osztozunk. Ott részünkrõl a földrajz tanszékek és a jelentõs raktárigényû embertani gyûjtemény maradt – magyarázta Csirik János. A TTK dékánja örül, hogy a nappali tagozaton a tavalyihoz képest közel tíz százalékkal több hallgatót vehettek föl. Ugyanakkor a diákok számának további növekedése és a 3+2 éves képzési rend bevezetése miatt hamarosan gondokat okoz, hogy nincs elegendõ nagyelõadó és szemináriumi terem az egyetemen.
A bölcsészek jórészt az Ady téri és a Petõfi Sándor sugárúti épület között ingáznak. A biológusok elköltözésével felszabadult területeken a kilencvenes években kialakult új tanszékeik (például a kommunikáció, a könyvtártudományi, a pszichológia) oktatóinak és hallgatóinak elhelyezését javítják. A földszinten hat (15-70 fõs) tantermet alakítanak ki. Ezek egy része csak a következõ tanévre készül el – tudtuk meg Almási Tibortól, a szegedi egyetemen a legtöbb hallgatóval büszkélkedõ BTK dékánjától.
Az SZTE-hez összesen háromszáz ingatlan tartozik. Az egyik véglet az újszegedi teniszpályán álló öltözõépület, a másik: a 25 ezer négyzetméteres József Attila Tanulmányi és Információs Központ. Szorgalmi idõszakban az egyetem e legnagyobb épülete is csúcsra járatott: az ottani 675 férõhelyes terem hétfõn, kedden és szerdán 8 és 20 óra között az oktatást szolgálja, míg csütörtöktõl vasárnapig kongresszusok és más rendezvények helyszíne – tudtuk meg Majó Zoltántól. A JATIK fejlesztési igazgatója szerint a gazdaságtudományi kar Kálvária sugárúti központi épületének elkészültével ennek az egyetemi egységnek a gondjai megoldódtak. A hallgatók viszont sokat ingáznak a kari központ és a Fekete Sas utcai tantermek között. Majó Zoltán azt reméli, hogy az újabb pályázati lehetõségek jó kihasználásával 6 milliárd forintot költhetnek az SZTE infrastruktúrájának fejlesztésére.